ફિલ્મના મ્યુઝિક-ડિપાર્ટમેન્ટમાં સંદેશ શાંડિલ્ય, અંકિત તિવારી સહિત ઘણાં નામો છે, પણ એ વાત માનવી પડે કે આખું આલબમ મસ્ત સોલફુલ બન્યું છે. ગાયકોમાં પણ સોનુ નિગમ, શ્રેયા ઘોષાલ, અંકિત તિવારી, જાવેદ અલીથી લઈને અમિતાભ બચ્ચન અને ફરહાન અખ્તર સુધીની વરાયટી છે એટલે ફિલ્મથી અલગ કરીને પણ ગીતો સાંભળવાની મજા પડે એવાં બન્યાં છે. ઉપરથી ફિલ્મમાં આશા ભોસલેનું ‘આઓ હુઝૂર તુમકો’ ગીત પણ બહુ સરસ રીતે વપરાયું છે.